મુંબઇ પોલીસના પ્રવક્તા દીપક દેવરાજનું કહેવું છે કે ડિસેમ્બર મહિનાની શરૃઆતથી મુંંબઇના દરેક પોલીસ સ્ટેશનમાં અલગ ક્રાઇમ સેલ ડિપાર્ટમેન્ટ શરૃ કરવામાં આવ્યો છે. અત્યાર સુધી માત્ર બાન્દ્રા પોલીસ સ્ટેશનમાં સાઇબર ક્રાઇમ સેલ ડિપાર્ટમેન્ટ કાર્યરત હતો. પરિણામે ફરિયાદકર્તાઓને ઘણી તકલીફ પડતી. જોકે, હવે ફરિયાદી પોતાની નજીકના પોલીસ સ્ટેશનમાં સાઇબર ક્રાઇમની રિપોર્ટ નોંધાવી શકશે. સાઇબર સેલના પોલીસ કર્મચારીઓને વિશેષ પ્રશિક્ષણ આપવામાં આવ્યું છે. દરેકને ટેબલેટ આપવામાં આવ્યા છે. હવે જોઇએ કે સાઇબર ક્રાઇમ કન્ટ્રોલને આ પ્રશિક્ષણનો કેટલો ફાયદો થાય છે કારણકે સાઇબર ક્રાઇમની ટેકનિકો સામાન્ય માણસ માટે જેટલી નવી છે એટલી જ પોલીસ કર્મચારીઓ માટે પણ નવી છે.